title: Vykonávacie nariadenie Komisie (EÚ) 2017/2177 z 22. novembra 2017 o prístupe k servisným zariadeniam a službám týkajúcim sa železničnej dopravy (Text s významom pre EHP )

text:
               23.11.2017

               SK

               Úradný vestník Európskej únie

               L 307/1

         VYKONÁVACIE NARIADENIE KOMISIE (EÚ) 2017/2177
   z 22. novembra 2017
   o prístupe k servisným zariadeniam a službám týkajúcim sa železničnej dopravy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2012/34/EÚ, ktorou sa zriaďuje jednotný európsky železničný priestor (1), a najmä na jej článok 13 ods. 9,
   keďže:

               (1)

               Základné pravidlá smernice 2012/34/EÚ v oblasti prístupu k servisným zariadeniam a využívania služieb poskytovaných v týchto zariadeniach, ako napríklad ustanovenia o prístupových právach, základné procesné pravidlá vybavovania žiadostí a požiadavky na zverejňovanie informácií sa vzťahujú na všetky servisné zariadenia. Smernica 2012/34/EÚ takisto stanovuje rôzne pravidlá pre rôzne typy služieb poskytovaných v servisných zariadeniach. Toto rozlíšenie by sa malo zohľadniť aj v tomto nariadení.
               Vzhľadom na účel a rozsah pôsobnosti smernice 2012/34/EÚ by sa ustanovenia o prístupe k službám poskytovaným v servisných zariadeniach mali vzťahovať iba na služby, ktoré súvisia s poskytovaním služieb železničnej dopravy.

               (2)

               Aby sa neúmerne nezaťažovali prevádzkovatelia menej významných servisných zariadení, javí sa primerané umožniť regulačným orgánom vyňatie prevádzkovateľov servisných zariadení z uplatňovania všetkých alebo niektorých ustanovení tohto nariadenia – až na určité ustanovenia týkajúce sa povinnosti zverejniť opis servisného zariadenia – ak sa regulačný orgán domnieva, že dané zariadenie nemá strategický význam pre fungovanie trhu. Regulačný orgán by mal mať možnosť udeliť takúto výnimku aj v prípadoch, ak na príslušnom trhu servisných zariadení súťaží mnoho poskytovateľov porovnateľných služieb, alebo ak sa regulačný orgán domnieva, že konkrétne ustanovenia tohto nariadenia by mohli nepriaznivo ovplyvniť fungovanie trhu servisných zariadení. Mohlo by ísť napríklad o prípad, keď železničný podnik poskytuje služby inému železničnému podniku s cieľom pomôcť mu v odľahlých oblastiach v rámci spolupráce, ktorá je potrebná v záujme predchádzania ekonomickým nákladom.
               Regulačné orgány by mali vo všetkých prípadoch posudzovať žiadosti o výnimky individuálne. Ak regulačný orgán na základe sťažnosti na prístup k príslušnému servisnému zariadeniu alebo službe týkajúcej sa železničnej dopravy dospeje k záveru, že okolnosti sa zmenili natoľko, že predtým udelená výnimka nepriaznivo ovplyvňuje trh služieb železničnej dopravy, mal by regulačný orgán túto výnimku preskúmať a prípadne odňať.
               Regulačné orgány by mali zaistiť jednotné uplatňovanie výnimiek vo všetkých členských štátoch; spoločné zásady uplatňovania ustanovení o výnimkách by mali vypracovať do dátumu začiatku uplatňovania článku 2. V súlade s článkom 57 ods. 8 smernice 2012/34/EÚ môže Komisia v prípade potreby prijať opatrenia, v ktorých takéto zásady stanoví.
               Na prevádzkovateľov servisných zariadení vyňatých z uplatňovania ustanovení tohto nariadenia sa naďalej vzťahujú všetky ostatné pravidlá prístupu k servisným zariadeniam a využívania služieb týkajúcich sa železničnej dopravy stanovené v smernici 2012/34/EÚ.

               (3)

               Nariadenie Európskeho parlamentu a Rady (EÚ) 2017/352 (2) stanovuje rámec pre poskytovanie prístavných služieb a spoločné pravidlá finančnej transparentnosti prístavov. Týmto nariadením sa stanovujú podrobnosti o postupe a kritériách, ktoré majú dodržiavať prevádzkovatelia servisných zariadení a žiadatelia, a malo by sa uplatňovať aj na námorné a vnútrozemské vodné prístavné zariadenia, ktoré sú so železnicou prepojené.
               Smernicou Európskeho parlamentu a Rady (EÚ) 2016/798 (3) sa vymedzujú povinnosti subjektu zodpovedného za údržbu. Toto nariadenie by sa nemalo dotýkať ustanovení uvedenej smernice.

               (4)

               Transparentnosť podmienok prístupu k servisným zariadeniam a službám týkajúcim sa železničnej dopravy, ako aj informácií o poplatkoch je predpokladom nediskriminačného prístupu všetkých žiadateľov k servisným zariadeniam a službám, ktoré sa v nich poskytujú. Skryté zľavy dohodnuté individuálne s každým žiadateľom bez dodržiavania jednotných zásad by narúšali zásadu nediskriminačného prístupu k servisným zariadeniam a službám týkajúcim sa železničnej dopravy. Informácie o zásadách zľavových režimov poskytnuté v opise servisného zariadenia by však zároveň mali zohľadňovať požiadavky ochrany obchodného tajomstva.

               (5)

               V smernici 2012/34/EÚ sa od prevádzkovateľov servisných zariadení požaduje zabezpečenie nediskriminačného prístupu k servisným zariadeniam a službám, ktoré sa v nich poskytujú. Smernica sa vzťahuje na „samoobslužné“ poskytovanie služieb, ako aj na poskytovanie služieb prevádzkovateľom servisného zariadenia. Ak je to potrebné na nápravu narušení trhu alebo nežiaduceho trhového vývoja, regulačný orgán by mal mať možnosť požadovať, aby prevádzkovateľ servisného zariadenia umožnil v zariadení samoobsluhu, pokiaľ je to právne a technicky možné a neohrozí to bezpečnosť prevádzky.

               (6)

               Ak si prístup k servisnému zariadeniu vyžaduje prejazd cez súkromnú odbočnú trať alebo vlečku, prevádzkovateľ servisného zariadenia by mal poskytnúť informácie o tejto súkromnej odbočnej trati alebo vlečke. Z týchto informácií by žiadateľ mal byť schopný zistiť, koho má kontaktovať, aby si vyžiadal prístup k tejto trati v súlade s článkom 10 smernice 2012/34/EÚ.

               (7)

               Manažéri infraštruktúry by mali uľahčovať zber informácií o servisných zariadeniach a administratívne odľahčiť prevádzkovateľov servisných zariadení tým, že na ľahko dostupnom mieste – napríklad na svojich webových portáloch – poskytnú vzor. Tento vzor by mal vypracovať železničný sektor a regulačné orgány v konzultácii s prevádzkovateľmi servisných zariadení. Prevádzkovatelia servisných zariadení sú v zmysle článku 31 ods. 10 smernice 2012/34/EÚ a bodu 6 prílohy IV k danej smernici povinní poskytovať všetky relevantné informácie manažérom infraštruktúry. Hlavným manažérom infraštruktúry, ktorému sa má opis servisného zariadenia poskytnúť, ak je manažér infraštruktúry, na ktorého sieť je príslušné zariadenie napojené, oslobodený od povinnosti uverejňovať podmienky používania siete, by mal byť ten, ktorého členský štát určil na zapojenie v sieti podľa článku 7f smernice 2012/34/EÚ.

               (8)

               O podmienkach prístupu k servisnému zariadeniu, prideľovaní kapacity servisného zariadenia a poskytovaní služieb týkajúcich sa železničnej dopravy v danom zariadení môžu rozhodovať rôzne subjekty. V takých prípadoch sa majú všetky príslušné subjekty považovať za prevádzkovateľov servisného zariadenia v zmysle smernice 2012/34/EÚ. Každý z nich by mal navyše spĺňať požiadavky tohto nariadenia v časti, za ktorú je zodpovedný. Ak zariadenie vlastní, spravuje a prevádzkuje viacero subjektov, mali by sa za prevádzkovateľov servisného zariadenia považovať iba tie subjekty, ktoré sú reálne zodpovedné za poskytovanie informácií a rozhodovanie o žiadostiach o prístup k servisnému zariadeniu a o využívanie služieb týkajúcich sa železničnej dopravy.

               (9)

               Podľa doterajšej praxe často žiadajú o prístup k servisným zariadeniam žiadatelia ako odosielatelia a špeditéri. Železničný podnik určený žiadateľom však často nemá s prevádzkovateľom servisného zariadenia žiaden zmluvný vzťah. Malo by sa preto objasniť, že právo žiadať o prístup k servisným zariadeniam za podmienok stanovených v tomto nariadení by mali mať nielen železničné podniky, ale aj iní žiadatelia, ak to umožňujevnútroštátne právo. Prevádzkovatelia takýchto servisných zariadení by si mali plniť povinnosti vyplývajúce z tohto nariadenia bez ohľadu na to, či majú zmluvný vzťah so železničným podnikom alebo s iným žiadateľom, ktorý je oprávnený žiadať o kapacitu v servisných zariadeniach podľa vnútroštátneho práva.

               (10)

               Vlakové trasy a kapacitu v servisných zariadeniach často prideľujú rôzne subjekty. Je preto dôležité, aby tieto subjekty vzájomne komunikovali a uistili sa o súlade naplánovaných vlakových trás s termínmi v servisných zariadeniach, aby sa zabezpečila plynulá a efektívna prevádzka vlakov. To isté platí aj v situáciách, keď žiadateľ požaduje služby týkajúce sa železničnej dopravy v určitom zariadení od viacerých poskytovateľov. Takáto spolupráca však nie je potrebná pri službách, ktoré priamo nesúvisia s kapacitou infraštruktúry.

               (11)

               Výmena údajov medzi subjektmi, ktoré objednávajú dopravné služby, železničnými podnikmi a terminálmi o sledovaní polohy a predpokladaných časoch príchodov a odchodov by mala prispievať k vyššej kvalite a úspornosti služieb v logistickom reťazci.

               (12)

               Požiadavku na sprístupnenie orientačných informácií o dostupnej kapacite servisného zariadenia v reálnom čase na spoločnom webovom portáli možno splniť poskytnutím informácie o tom, či je zariadenie plne obsadené, či má obmedzenú zvyšnú kapacitu alebo má dosť voľnej kapacity na vyhovenie akémukoľvek druhu žiadosti. Pri službách ako údržba – kde treba vozidlo vyradiť z prevádzky na dlhšie obdobie – takéto informácie nemusia byť potrebné. Maximálna prevádzková kapacita môže byť nižšia než maximálna teoretická kapacita. Je to preto, že na poskytnutie spoľahlivej služby v situáciách ako meškanie príchodu vlaku do zariadenia či narušenie prevádzky môže byť potrebný dodatočný čas. Údaj o kapacite by mal hovoriť o dostupnej prevádzkovej kapacite.

               (13)

               Prevádzkovatelia servisných zariadení by nemali žiadateľov zaväzovať k nákupu služieb zariadenia, ktoré žiadateľ nepotrebuje. To by však v zásade nemalo znamenať, že žiadateľ môže prevádzkovateľa zariadenia donútiť k akceptovaniu samoobsluhy v priestoroch prevádzkovateľa, ak daný prevádzkovateľ príslušnú službu ponúka v súlade so smernicou 2012/34/EÚ a s týmto nariadením.

               (14)

               Ak prevádzkovateľ servisného zariadenia dostane žiadosť, ktorá koliduje s inou žiadosťou alebo s už pridelenou kapacitou, tento prevádzkovateľ servisného zariadenia by mal najskôr overiť, či možno novej žiadosti vyhovieť navrhnutím iného termínu, posunom existujúceho termínu (ak s tým dotknutý žiadateľ súhlasí) alebo prijatím opatrení, ktoré umožnia zvýšiť kapacitu zariadenia. Prevádzkovateľ by nemal byť povinný prijímať opatrenia ako zmena otváracích hodín, ani opatrenia na zvýšenie kapacity zariadenia, ktoré by si vyžadovali investície. Ak však žiadateľ zaručí, že pokryje vzniknuté investičné alebo dodatočné prevádzkové náklady, prevádzkovateľ servisného zariadenia by mal túto možnosť zvážiť.

               (15)

               Ak sa koordinačným postupom nepodarilo zladiť kolidujúce žiadosti, môže sa prevádzkovateľ servisného zariadenia medzi nimi rozhodnúť na základe prioritných kritérií. Tieto kritériá by mali byť nediskriminačné, transparentné a uverejnené v opise servisného zariadenia, ktorý preskúmava regulačný orgán.

               (16)

               Pojem „reálna alternatíva“ zahŕňa viacero prvkov, najmä fyzické a technické charakteristiky ako umiestnenie zariadenia, jeho prístupnosť cestnou, železničnou, vodnou alebo verejnou dopravou, priechodný prierez, dĺžka trate a elektrifikácia; prevádzkové parametre ako otváracie hodiny, kapacita v zariadení a jeho okolí, požiadavky na výcvik vodičov, rozsah a typ ponúkaných služieb; príťažlivosť a konkurencieschopnosť dopravných služieb ako trasovanie, napojenie na iné druhy dopravy a čas prepravy; ako aj ekonomické aspekty ako vplyv na prevádzkové náklady a ziskovosť zamýšľaných služieb.

               (17)

               Vybudovanie servisného zariadenia si vyžaduje nemalé investície a zo sieťovej povahy železníc vyplývajú určité obmedzenia, pokiaľ ide o umiestnenie budovaných zariadení, takže mnoho servisných zariadení nemožno jednoducho duplikovať. Ak sa koordinačným postupom nepodarilo vyhovieť žiadostiam o prístup k niektorému zariadeniu a hrozí mu preťaženie, regulačné orgány by mali mať možnosť požiadať prevádzkovateľov servisných zariadení o zavedenie opatrení na optimalizáciu využitia daného zariadenia. Prevádzkovateľ servisného zariadenia by mal identifikovať vhodné opatrenia na dosiahnutie tohto cieľa. Môže ísť napríklad o finančné sankcionovanie žiadateľov za nevyužitie udelených prístupových práv alebo vyzvanie žiadateľov, aby sa vzdali práv na prístup k servisnému zariadeniu či službám týkajúcim sa železničnej dopravy, ak tieto práva opakovane a zámerne nevyužili alebo ak spôsobili narušenia prevádzky servisných zariadení či činnosti iného žiadateľa.

               (18)

               Aby sa jestvujúce zariadenia využili čo najlepšie, prevádzka zariadení, ktoré sa nevyužívajú už aspoň dva roky, by sa mala inzerovať na prenájom, ak železničný podnik vyjadrí záujem o využívanie takéhoto zariadenia na základe preukázanej potreby. Všetky hospodárske subjekty, ktoré majú o prevádzku daného zariadenia záujem, by mali mať možnosť zúčastniť sa príslušných výberových konaní a predložiť ponuku na prevzatie prevádzky daného zariadenia. Výberové konanie však nie je potrebné, ak už prebieha formálny postup rušenia vyhradenia danej lokality na železničné účely a zariadenie sa prestavuje, aby slúžilo na iné účely než servisné zariadenie.

               (19)

               V tomto nariadení sa stanovuje nový súbor pravidiel pre prevádzkovateľov servisných zariadení. Títo prevádzkovatelia potrebujú určitý čas, aby prispôsobili svoje interné postupy a zabezpečili úplný súlad so všetkými požiadavkami tohto nariadenia. Nariadenie by sa preto malo uplatňovať až od 1. júna 2019. Znamená to, že opis servisného zariadenia požadovaný v súlade s článkom 4 alebo odkaz na príslušné informácie bude treba pripraviť a prvý raz zahrnúť do podmienok používania siete v rámci cestovného poriadku platného od decembra 2020.

               (20)

               Opatrenia stanovené v tomto nariadení sú v súlade so stanoviskom Výboru pre jednotný európsky železničný priestor,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovujú podrobnosti o postupe a kritériách, ktoré sa majú dodržiavať pri prístupe k službám, ktoré sa majú poskytovať v servisných zariadeniach uvedených v bodoch 2, 3 a 4 prílohy II k smernici 2012/34/EÚ.
   Ak sa v ustanoveniach tohto nariadenia uvádzajú žiadatelia, myslia sa nimi železničné podniky. Ak majú v zmysle vnútroštátneho práva nárok žiadať o prístup k servisným zariadeniam a službám týkajúcim sa železničnej dopravy aj iní žiadatelia než železničné podniky, príslušné ustanovenia tohto nariadenia sa vzťahujú aj na takýchto žiadateľov podľa vnútroštátneho práva.
   Článok 2
   Výnimky
   1.   Prevádzkovatelia servisných zariadení uvedených v odseku 2 môžu požiadať o vyňatie z uplatňovania všetkých alebo niektorých ustanovení tohto nariadenia s výnimkou článku 4 ods. 2 písm. a) až d) a písm. m) a článku 5.
   Prevádzkovatelia servisných zariadení, ktoré využívajú výlučne historické železnice na vlastné účely, môžu požiadať o vyňatie z uplatňovania všetkých ustanovení tohto nariadenia.
   Takéto žiadosti sa predložia regulačnému orgánu a musia byť riadne zdôvodnené.
   2.   Regulačné orgány môžu rozhodnúť o vyňatí prevádzkovateľov servisných zariadení, ktorí prevádzkujú tieto servisné zariadenia alebo poskytujú tieto služby:

               —

               servisné zariadenia alebo služby, ktoré nemajú žiaden strategický význam z hľadiska fungovania trhu služieb železničnej dopravy, najmä z hľadiska miery využívania zariadenia, typu a objemu potenciálne ovplyvnenej premávky alebo druhu služieb, ktoré dané zariadenie ponúka;

               —

               servisné zariadenia alebo služby, ktoré sa prevádzkujú alebo poskytujú v konkurenčnom trhovom prostredí, kde súťaží mnoho poskytovateľov porovnateľných služieb;

               —

               servisné zariadenia alebo služby, pri ktorých by uplatňovanie tohto nariadenia mohlo nepriaznivo ovplyvniť fungovanie trhu servisných zariadení.

         3.   Regulačné orgány uverejnia každé rozhodnutie o udelení výnimky podľa odseku 2 na svojich webových stránkach do dvoch týždňov od prijatia daného rozhodnutia.
   4.   Ak prestanú byť splnené kritériá udelenia výnimky podľa odseku 2, regulačný orgán výnimku odníme.
   5.   Regulačné orgány vypracujú a uverejnia spoločné rozhodovacie zásady uplatňovania kritérií uvedených v odseku 2.
   Článok 3
   Vymedzenie pojmov
   Na účely tohto nariadenia sa uplatňuje toto vymedzenie pojmov:

               1.

               „základná služba“ je služba poskytovaná v ktoromkoľvek zo servisných zariadení uvedených v bode 2 prílohy II k smernici 2012/34/EÚ;

               2.

               „služba týkajúca sa železničnej dopravy“ je základná, doplnková alebo vedľajšia služba uvedená v bodoch 2, 3 a 4 prílohy II k smernici 2012/34/EÚ;

               3.

               „opis servisného zariadenia“ je dokument, v ktorom sa uvádzajú podrobné informácie potrebné na prístup k servisným zariadeniam a službám týkajúcim sa železničnej dopravy;

               4.

               „kapacita servisného zariadenia“ je potenciál využitia servisného zariadenia a dodania služby v určitom časovom intervale, zohľadňujúc čas potrebný na príchod do zariadenia a jeho opustenie;

               5.

               „koordinačný postup“ je postup, ktorým sa prevádzkovateľ servisného zariadenia a žiadatelia usilujú vyriešiť situácie, keď sa potreby prístupu k servisnému zariadeniu alebo službe týkajúcej sa železničnej dopravy vzťahujú na tú istú kapacitu servisného zariadenia a kolidujú;

               6.

               „prepojené servisné zariadenia“ sú vzájomne priľahlé servisné zariadenia, kde si prístup do jedného vyžaduje prejazd druhým;

               7.

               „kontrolujúci subjekt“ je orgán alebo firma, ktorá má priamu či nepriamu kontrolu nad prevádzkovateľom servisného zariadenia a zároveň pôsobí a má dominantné postavenie na vnútroštátnych trhoch služieb železničnej dopravy, na ktoré sa dané zariadenie využíva, alebo má priamu či nepriamu kontrolu nad prevádzkovateľom servisného zariadenia a súčasne nad železničným podnikom, ktorý je v takomto postavení;

               8.

               „samoobsluha“ je situácia, pri ktorej železničný podnik sám vykonáva službu týkajúcu sa železničnej dopravy v priestoroch prevádzkovateľa servisného zariadenia, pokiaľ sú prístup k zariadeniu a jeho využívanie na samoobsluhu právne a technicky možné, neohrozuje bezpečnosť prevádzky a príslušný prevádzkovateľ servisného zariadenia takúto možnosť ponúka;

               9.

               „rekonverzia“ je formálny proces, ktorým sa účel servisného zariadenia mení na iné využitie, než je poskytovanie služieb týkajúcich sa železničnej dopravy;

               10.

               „žiadosť ad hoc“ je žiadosť o prístup k servisnému zariadeniu alebo službe týkajúcej sa železničnej dopravy spojená so žiadosťou ad hoc o jednotlivú vlakovú trasu v zmysle článku 48 ods. 1 smernice 2012/34/EÚ;

               11.

               „oneskorená žiadosť“ je žiadosť o prístup k servisnému zariadeniu alebo službe týkajúcej sa železničnej dopravy podaná po termíne na predkladanie žiadostí, ktorý stanovil prevádzkovateľ príslušného zariadenia.

         Článok 4
   Opis servisného zariadenia
   1.   Prevádzkovatelia servisných zariadení musia vypracovať opis servisného zariadenia pre servisné zariadenia a služby, za ktoré sú zodpovední.
   2.   Opis servisného zariadenia zahŕňa minimálne tieto informácie v rozsahu, v akom ich vyžaduje toto nariadenie:

               a)

               zoznam všetkých objektov, kde sa poskytujú služby týkajúce sa železničnej dopravy, vrátane informácií o ich umiestnení a otváracích hodinách;

               b)

               hlavné kontaktné údaje prevádzkovateľa daného servisného zariadenia;

               c)

               opis technických charakteristík daného servisného zariadenia, ako napríklad vlečky alebo posunovacie a smerové koľaje, technické vybavenie na nakládku a vykládku, umývanie a údržbu, či dostupná uskladňovacia kapacita; informácie o súkromných odbočných tratiach a vlečkách, ktoré nie sú súčasťou železničnej infraštruktúry, ale sú potrebné na prístup k servisným zariadeniam nevyhnutným na poskytovanie služieb týkajúcich sa železničnej dopravy;

               d)

               opis všetkých služieb týkajúcich sa železničnej dopravy, ktoré sa v zariadení poskytujú, ako aj ich typ (základná, doplnková alebo vedľajšia);

               e)

               možnosť a podmienky samoobsluhy pri službách týkajúcich sa železničnej dopravy;

               f)

               informácie o postupoch žiadania prístupu k servisnému zariadeniu, službám poskytovaným v zariadení alebo k obom vrátane termínov na predkladanie žiadostí a časových lehôt na ich spracovanie;

               g)

               v servisných zariadeniach, ktoré prevádzkuje viac než jeden prevádzkovateľ, alebo ak služby týkajúce sa železničnej dopravy poskytuje viac než jeden prevádzkovateľ, informáciu o tom, či treba na získanie prístupu k príslušným zariadeniam a službám podávať osobitné žiadosti;

               h)

               informácie o minimálnom obsahu a formáte žiadosti o prístup k servisným zariadeniam a službám týkajúcim sa železničnej dopravy alebo vzor takejto žiadosti;

               i)

               aspoň pri servisných zariadeniach a službách týkajúcich sa železničnej dopravy, ktoré prevádzkujú, resp. poskytujú prevádzkovatelia pod priamou či nepriamou kontrolou kontrolujúceho subjektu, vzory zmlúv o prístupe a všeobecné podmienky;

               j)

               podľa potreby informácie o podmienkach používania IT systémov prevádzkovateľa, ak sa od žiadateľov použitie takýchto systémov vyžaduje, ako aj pravidlá ochrany citlivých a obchodných údajov;

               k)

               opis koordinačného postupu a regulačných opatrení uvedených v článku 10, ako aj prioritných kritérií uvedených v článku 11;

               l)

               informácie o zmenách technických charakteristík a dočasných obmedzeniach kapacity servisného zariadenia, ktoré by mohli mať významný vplyv na jeho prevádzku, vrátane plánovaných prác;

               m)

               informácie o poplatkoch za prístup k servisnému zariadeniu a poplatkoch za využívanie každej služby týkajúcej sa železničnej dopravy, ktorá sa v ňom poskytuje;

               n)

               informácie o zásadách zľavových režimov, ktoré sa žiadateľom ponúkajú, pri zachovaní požiadaviek na ochranu obchodného tajomstva.

         Článok 5
   Uverejnenie opisu servisného zariadenia
   1.   Prevádzkovatelia servisných zariadení bezplatne verejne sprístupnia opis servisného zariadenia, pričom si môžu vybrať z týchto možností:

               a)

               uverejnia ho na svojom webovom portáli alebo spoločnom webovom portáli a manažérom infraštruktúry poskytnú príslušný odkaz na zahrnutie do podmienok používania siete;

               b)

               relevantné informácie v konečnej podobe na zverejnenie poskytnú manažérom infraštruktúry na zahrnutie do podmienok používania siete.

         Ak je manažér infraštruktúry, k sieti ktorého je dané zariadenie pripojené, oslobodený od povinnosti uverejňovať podmienky používania siete v súlade s článkom 2 ods. 3 alebo 4 smernice 2012/34/EÚ, prevádzkovateľ servisného zariadenia poskytne príslušný odkaz alebo informácie v konečnej podobe na zverejnenie hlavnému manažérovi infraštruktúry.
   2.   Manažéri infraštruktúry uvedú v podmienkach používania siete alebo na svojich webových portáloch termín na poskytnutie daných informácií alebo odkazu na uverejnenie v podmienkach používania siete, a to do dátumu uvedeného v článku 27 ods. 4 smernice 2012/34/EÚ.
   Manažéri infraštruktúry poskytnú spoločný vzor, ktorý vypracuje železničný sektor v spolupráci s regulačnými orgánmi do 30. júna 2018 a ktorý môžu prevádzkovatelia servisných zariadení použiť na predloženie daných informácií. Tento vzor sa podľa potreby reviduje a aktualizuje.
   3.   Prevádzkovatelia servisných zariadení sú zodpovední za aktualizáciu opisu servisného zariadenia podľa potreby. Žiadateľov, ktorí už požiadali o prístup do servisného zariadenia alebo si v ňom objednali jednu alebo viacero služieb, musia včas informovať o všetkých relevantných zmenách opisu zariadenia.
   4.   V prípade servisných zariadení, ktoré prevádzkuje viac než jeden prevádzkovateľ, alebo ak služby ponúkané v zariadení poskytuje viac než jeden dodávateľ, títo prevádzkovatelia alebo dodávatelia sa vzájomne skoordinujú, aby:

               a)

               sprístupnili svoje opisy servisného zariadenia na jednom mieste alebo

               b)

               uviedli vo svojich opisoch servisného zariadenia všetkých prevádzkovateľov servisného zariadenia zodpovedných za rozhodovanie o žiadostiach o prístup k danému zariadeniu alebo službám týkajúcim sa železničnej dopravy, ktoré sa v ňom poskytujú.

         Ak je táto koordinácia neúspešná, regulačný orgán môže prijať rozhodnutie, ktorým jedného z prevádzkovateľov servisného zariadenia určí ako zodpovedného za splnenie požiadavky prvého pododseku. Všetky súvisiace náklady sa rozdelia medzi všetkých dotknutých prevádzkovateľov servisného zariadenia.
   5.   Povinnosť uvedená v odseku 1 a článku 4 sa splní úmerne k veľkosti, technickým charakteristikám a významu daného servisného zariadenia.
   Článok 6
   Ďalšie informácie
   1.   Regulačný orgán môže od prevádzkovateľov servisných zariadení vyžadovať odôvodnenie, prečo určitú službu týkajúcu sa železničnej dopravy klasifikovali ako základnú, doplnkovú alebo vedľajšiu.
   2.   Na požiadanie zo strany žiadateľa prevádzkovatelia servisných zariadení uvedených v bode 2 písm. a) až g) prílohy II k smernici 2012/34/EÚ poskytnú orientačnú informáciu o dostupnej kapacite servisného zariadenia.
   3.   Vždy, keď je to za primeraného a hospodárneho vynaloženia zdrojov technicky možné, prevádzkovatelia servisných zariadení sprístupnia informácie uvedené v odseku 2 tohto článku, ako aj informácie uvedené v článku 4 ods. 2 písm. l) v reálnom čase na spoločnom webovom portáli.
   Článok 7
   Spolupráca pri prideľovaní a využívaní kapacity servisných zariadení
   1.   Žiadatelia predkladajú žiadosti o prístup k servisným zariadeniam a službám týkajúcim sa železničnej dopravy do termínov stanovených prevádzkovateľmi príslušných servisných zariadení. Aby sa predišlo nezrovnalostiam, prevádzkovatelia servisných zariadení uvedených v bode 2 prílohy II k smernici 2012/34/EÚ pri stanovovaní týchto termínov podľa potreby náležite zohľadnia harmonogramy a prioritné kritériá stanovené manažérmi infraštruktúry pre plánovací proces.
   2.   Prevádzkovatelia servisných zariadení uvedených v bode 2 prílohy II k smernici 2012/34/EÚ a manažéri infraštruktúry spolupracujú s cieľom zabezpečiť, aby bolo prideľovanie kapacity na infraštruktúru a na servisné zariadenia podľa potreby v súlade. Povinnosť spolupracovať platí aj pre prevádzkovateľov prepojených servisných zariadení. Na požiadanie možno do tejto spolupráce zapojiť aj dotknutých žiadateľov. Žiadatelia takisto môžu požiadať, aby boli do spolupráce zapojené subjekty zodpovedné za udeľovanie prístupu k súkromným odbočným tratiam a vlečkám potrebným na prístup k servisným zariadeniam, ktoré sú nevyhnutné na poskytovanie služieb týkajúcich sa železničnej dopravy.
   Ak chce žiadateľ využiť doplnkové alebo vedľajšie služby uvedené v bodoch 3 a 4 prílohy II k smernici 2012/34/EÚ, ktoré v danom zariadení ponúka jeden alebo viacero prevádzkovateľov servisného zariadenia iných ako prevádzkovateľ, ktorý je zodpovedný za udeľovanie prístupu k zariadeniu, žiadateľ môže požiadať, aby boli do spolupráce zapojení všetci prevádzkovatelia servisných zariadení, ktorí tieto služby poskytujú.
   Kým prebieha plánovací proces pod vedením manažéra infraštruktúry, žiadosti o prístup k servisným zariadeniam a službám týkajúcim sa železničnej dopravy sa nesmú zamietnuť pre to, že ešte nebola pridelená požadovaná vlaková trasa. Prevádzkovatelia servisných zariadení uvedených v bode 2 prílohy II k smernici 2012/34/EÚ a dotknutí manažéri infraštruktúry sa však musia usilovať o to, aby boli ich príslušné rozhodnutia v súlade.
   3.   Prevádzkovatelia servisných zariadení, manažéri infraštruktúry a žiadatelia podľa potreby spolupracujú v záujme efektívnej premávky vlakov zo servisných zariadení a do nich. V prípade vlakov využívajúcich železničné nákladné terminály (vrátane terminálov v námorných alebo vnútrozemských prístavoch) táto spolupráca zahŕňa výmenu informácií o zisťovaní polohy vlakov a ich sledovaní, a ak sú k dispozícii, aj informácií o predpokladaných časoch príchodov a odchodov v prípade meškania alebo narušenia prevádzky.
   4.   Prevádzkovatelia servisných zariadení na žiadosť regulačného orgánu písomne preukážu svoje splnenie požiadaviek na spoluprácu podľa tohto článku za posledné tri roky.
   Článok 8
   Žiadosti o prístup k servisným zariadeniam a o využívanie služieb týkajúcich sa železničnej dopravy
   1.   Žiadatelia môžu žiadať o prístup k servisným zariadeniam a o využívanie služieb týkajúcich sa železničnej dopravy.
   2.   Žiadatelia vo svojich žiadostiach uvedú servisné zariadenie, resp. služby týkajúce sa železničnej dopravy, ku ktorým žiadali prístup, prípadne oboje. Prevádzkovatelia servisných zariadení nesmú podmieňovať prístup k servisnému zariadeniu alebo dodanie služby týkajúcej sa železničnej dopravy povinným nákupom iných služieb, ktoré sa netýkajú žiadanej služby.
   3.   Prevádzkovateľ servisného zariadenia potvrdí prijatie žiadosti bez zbytočného odkladu. Ak žiadosť neobsahuje všetky informácie požadované v zmysle opisu servisného zariadenia a potrebné na prijatie rozhodnutia, prevádzkovateľ príslušného servisného zariadenia o tom informuje žiadateľa a stanoví primeraný termín na predloženie chýbajúcich informácií. Ak sa takéto informácie do daného termínu nepredložia, možno žiadosť zamietnuť.
   Článok 9
   Odpoveď na žiadosti
   1.   Po prijatí všetkých potrebných informácií prevádzkovateľ servisného zariadenia v primeranej lehote stanovenej regulačným orgánom v súlade s článkom 13 ods. 4 smernice 2012/34/EÚ odpovie na žiadosti o prístup k servisným zariadeniam uvedeným v bode 2 prílohy II k smernici 2012/34/EÚ a poskytovanie služieb v nich. Pre rôzne typy servisných zariadení a/alebo služieb možno stanoviť rôzne lehoty.
   2.   Ak prevádzkovateľ servisného zariadenia v odpovedi ponúkol prístup k servisnému zariadeniu, táto ponuka zostáva platná po primeraný čas, ktorý sa uvedie a v ktorom sa zohľadnia prevádzkové potreby žiadateľa.
   3.   Regulačné orgány stanovia lehoty na odpoveď na žiadosti predložené žiadateľmi v zmysle článku 13 ods. 4 smernice 2012/34/EÚ pred uverejnením prvých podmienok používania siete, na ktoré sa vzťahujú pravidlá tohto vykonávacieho nariadenia, aby sa zaistil súlad s článkom 27 ods. 4 smernice 2012/34/EÚ.
   4.   Pokiaľ ide o žiadosti ad hoc o prístup k servisným zariadeniam a službám uvedeným v bode 2 písm. a) až d) a písm. f) až i) prílohy II, regulačné orgány pri stanovovaní lehôt v súlade s článkom 13 ods. 4 smernice 2012/34/EÚ zohľadnia lehoty stanovené v článku 48 ods. 1 smernice 2012/34/EÚ. Ak regulačné orgány nestanovili pre takéto žiadosti ad hoc lehoty, prevádzkovateľ servisného zariadenia reaguje na žiadosť v lehotách stanovených v článku 48 ods. 1 smernice.
   Ak prevádzkovateľ servisného zariadenia stanovil výročný termín na predkladanie žiadostí o prístup k servisným zariadeniam a službám týkajúcim sa železničnej dopravy uvedeným v bode 2 písm. a) až d) a písm. f) až i) prílohy II, v lehotách na odpoveď na oneskorené žiadosti stanovených regulačným orgánom sa musia zohľadniť lehoty, ktoré na spracovanie takýchto žiadostí uplatňujú manažéri infraštruktúry.
   Pri servisných zariadeniach a službách týkajúcich sa železničnej dopravy uvedených v bode 2 písm. e) prílohy II začína lehota plynúť po vyhodnotení technickej kompatibility koľajových vozidiel s danými zariadeniami a ich vybavením a po náležitom informovaní žiadateľa.
   5.   Prevádzkovatelia servisných zariadení, ktorí poskytujú doplnkové a vedľajšie služby uvedené v bodoch 3 a 4 prílohy II k smernici 2012/34/EÚ, odpovedajú na žiadosti o takéto služby v lehote stanovenej regulačným orgánom, alebo ak stanovená nebola, v primeranej lehote. Ak žiadateľ predloží žiadosť ad hoc, v ktorej žiada o viaceré služby týkajúce sa železničnej dopravy poskytované v jednom servisnom zariadení, a ak uvedie, že ich môže využiť iba simultánne, všetci dotknutí prevádzkovatelia servisného zariadenia vrátane poskytovateľov doplnkových a vedľajších služieb uvedených v bodoch 3 a 4 prílohy II odpovedia na tieto žiadosti v primeranej lehote uvedenej v odseku 4.
   Pri službách týkajúcich sa železničnej dopravy uvedených v bode 4 písm. e) prílohy II začína lehota plynúť po vyhodnotení technickej kompatibility koľajových vozidiel s danými zariadeniami a ich vybavením a po náležitom informovaní žiadateľa.
   6.   So súhlasom dotknutého žiadateľa možno lehoty uvedené v odsekoch 3, 4 a 5 predĺžiť.
   7.   Právo na prístup k železničnej infraštruktúre a službám týkajúcim sa železničnej dopravy je neprevoditeľné na iných žiadateľov.
   8.   Ak žiadateľ nemá v úmysle využiť právo na prístup k servisnému zariadeniu alebo službe týkajúcej sa železničnej dopravy udelené prevádzkovateľom daného servisného zariadenia, príslušného prevádzkovateľa o tom informuje bez zbytočného odkladu.
   Článok 10
   Koordinačný postup
   1.   Ak prevádzkovateľ servisného zariadenia uvedeného v bode 2 prílohy II k smernici 2012/34/EÚ dostane žiadosť o prístup k servisnému zariadeniu alebo poskytnutie služby, ktorá koliduje s inou žiadosťou, alebo sa týka už pridelenej kapacity servisného zariadenia, pokúsi sa v diskusii a koordinácii s dotknutými žiadateľmi zabezpečiť čo najlepšie zosúladenie všetkých žiadostí. Do tejto koordinácie sa zapoja aj poskytovatelia doplnkových a vedľajších služieb uvedených v bodoch 3 a 4 prílohy II k smernici 2012/34/EÚ, ak sa takéto služby v zariadení ponúkajú a žiadateľ o ne žiada. Všetky úpravy už pridelených prístupových práv podliehajú súhlasu dotknutého žiadateľa.
   2.   Prevádzkovatelia servisných zariadení uvedených v bode 2 prílohy II k smernici 2012/34/EÚ nesmú zamietnuť žiadosti o prístup k ich servisnému zariadeniu alebo o poskytnutie služby, ani žiadateľovi ponúkať reálne alternatívy, ak v ich servisnom zariadení je alebo sa očakáva, že v rámci koordinačného postupu alebo po jeho skončení bude k dispozícii kapacita, ktorá zodpovedá potrebám žiadateľa.
   3.   Prevádzkovatelia servisných zariadení zvážia rôzne možnosti, ktoré im umožnia vyhovieť kolidujúcim žiadostiam o prístup k servisnému zariadeniu alebo o poskytnutie služieb v danom servisnom zariadení. Tieto možnosti zahŕňajú podľa potreby opatrenia na maximalizáciu dostupnej kapacity zariadenia, pokiaľ si to nevyžaduje dodatočné investície do zdrojov či zariadení. Takéto opatrenia môžu zahŕňať:

               —

               navrhnutie alternatívneho časovania,

               —

               zmenu otváracích hodín alebo rozvrhu smien, ak je to možné,

               —

               sprístupnenie zariadenia na samoobsluhu.

         4.   Žiadatelia a prevádzkovatelia servisných zariadení môžu spoločne požiadať regulačný orgán, aby sa koordinačného postupu zúčastnil ako pozorovateľ.
   5.   Ak sa koordinačným postupom nepodarilo vyhovieť žiadosti o prístup k servisnému zariadeniu uvedenému v bode 2 prílohy II k smernici 2012/34/EÚ a servisnému zariadeniu hrozí preťaženie, regulačný orgán môže požiadať prevádzkovateľa daného servisného zariadenia, aby prijal opatrenia zamerané na umožnenie vyhovenia dodatočným žiadostiam o prístup k jeho zariadeniu. Tieto opatrenia musia byť transparentné a nediskriminačné.
   Článok 11
   Prioritné kritériá
   Prevádzkovatelia servisného zariadenia môžu stanoviť prioritné kritériá prideľovania kapacity v prípade kolidujúcich žiadostí o prístup k servisným zariadeniam a službám týkajúcim sa železničnej dopravy, ak takýmto žiadostiam nemožno vyhovieť ani na základe koordinačného postupu.
   Tieto prioritné kritériá musia byť nediskriminačné, objektívne a uverejnené v opise servisného zariadenia v súlade s článkom 4 ods. 2 písm. k). Zohľadní sa v nich účel zariadenia, účel a povaha dotknutých služieb železničnej dopravy, ako aj cieľ zaistiť efektívne využitie dostupnej kapacity.
   V prioritných kritériách možno zohľadniť aj tieto aspekty:

               —

               existujúce zmluvy,

               —

               zámer a schopnosť využiť požadovanú kapacitu vrátane prípadného predošlého nevyužitia celej pridelenej kapacity alebo jej časti, ako aj dôvodov tohto nevyužitia,

               —

               už pridelené vlakové trasy spojené s požadovanými službami,

               —

               prioritné kritériá prideľovania vlakových trás,

               —

               včasné predloženie žiadostí.

         Článok 12
   Reálne alternatívy
   1.   Ak sa koordinačným postupom nepodarilo vyhovieť žiadosti o prístup k servisným zariadeniam a službám týkajúcim sa železničnej dopravy, prevádzkovateľ servisného zariadenia uvedeného v bode 2 prílohy II k smernici 2012/34/EÚ bez zbytočného odkladu informuje dotknutého žiadateľa a regulačný orgán na jeho požiadanie. Členské štáty môžu vyžadovať informovanie regulačného orgánu aj bez jeho požiadania.
   2.   Ak žiadosti nemožno vyhovieť, prevádzkovateľ servisného zariadenia uvedeného v bode 2 prílohy II k smernici 2012/34/EÚ a žiadateľ spoločne posúdia, či existujú reálne alternatívy, ktoré by umožnili prevádzku dotknutého nákladného alebo osobného spoja na rovnakej alebo alternatívnej trase za ekonomicky prijateľných podmienok. Od žiadateľa sa nesmie vyžadovať odhalenie jeho podnikateľskej stratégie.
   3.   Na účely odseku 2 prevádzkovateľ servisného zariadenia uvedie možné alternatívy, v náležitých prípadoch aj v iných členských štátoch, na základe opisov iných servisných zariadení, informácií uverejnených na spoločnom webovom portáli v súlade s článkom 5 a akýchkoľvek informácií, ktoré poskytne žiadateľ. Pri navrhovaní možných alternatív sa musia zohľadniť aspoň tieto kritériá v rozsahu, v akom ich prevádzkovateľ servisného zariadenia dokáže vyhodnotiť:

               —

               zastupiteľnosť prevádzkových charakteristík alternatívneho servisného zariadenia;

               —

               zastupiteľnosť fyzických a technických charakteristík alternatívneho servisného zariadenia;

               —

               jasný dosah na atraktívnosť a konkurencieschopnosť železničného spoja, ktorý žiadateľ zamýšľa prevádzkovať;

               —

               odhadované dodatočné náklady pre žiadateľa.

         Prevádzkovateľ servisného zariadenia zachováva obchodnú dôvernosť informácií, ktoré mu žiadateľ poskytne.
   4.   Ak nie sú informácie o kapacite navrhovanej alternatívy verejne dostupné, žiadateľ ich overí.
   Žiadateľ posúdi, či by mu využitie navrhovanej alternatívy umožnilo prevádzkovať zamýšľaný dopravný spoj za ekonomicky prijateľných podmienok. Prevádzkovateľa servisného zariadenia informuje o výsledku svojho posúdenia do spoločne dohodnutého termínu.
   5.   Žiadateľ môže požiadať prevádzkovateľa servisného zariadenia, aby neuvádzal reálne alternatívy a nepristupoval k spoločnému posúdeniu.
   Článok 13
   Zamietnutie prístupu
   1.   Ak prevádzkovateľ servisného zariadenia uvedeného v bode 2 prílohy II k smernici 2012/34/EÚ a žiadateľ dospejú k záveru, že reálne alternatívy neexistujú a žiadosti o prístup k zariadeniu alebo poskytnutie služby v ňom nemožno po koordinačnom postupe vyhovieť, prevádzkovateľ servisného zariadenia môže žiadosť zamietnuť.
   Ak sa prevádzkovateľ servisného zariadenia a žiadateľ nedokážu na reálnej alternatíve dohodnúť, prevádzkovateľ servisného zariadenia môže žiadosť zamietnuť uvádzajúc alternatívy, ktoré považuje za reálne.
   Žiadateľ sa môže sťažovať regulačnému orgánu v súlade s článkom 13 ods. 5 smernice 2012/34/EÚ.
   2.   Ak prevádzkovateľ servisného zariadenia a žiadateľ spoločne identifikovali reálne alternatívy, prevádzkovateľ servisného zariadenia môže žiadosť zamietnuť.
   3.   Prevádzkovatelia servisného zariadenia uvedení v článku 13 ods. 3 smernice 2012/34/EÚ žiadateľovi písomne odôvodnia, prečo žiadosti nebolo po koordinačnom postupe možné vyhovieť a prečo sa na základe dostupných informácií nazdávajú, že niektorá navrhovaná alternatíva spĺňa žiadateľove potreby a je reálna.
   4.   Prevádzkovateľ servisného zariadenia, ktorý zamieta žiadosť, na požiadanie preukáže regulačnému orgánu a žiadateľovi dôvody zamietnutia vrátane preskúmaných alternatív a výsledku koordinačného postupu.
   5.   V prípadoch uvedených v článku 12 ods. 5 môže prevádzkovateľ servisného zariadenia zamietnuť žiadosť bez potreby splnenia požiadaviek stanovených v odsekoch 3 a 4 tohto článku.
   6.   Ak žiadateľ opakovane nezaplatil za už udelené a použité prístupové práva, prevádzkovateľ servisného zariadenia môže žiadať finančnú záruku na ochranu svojich oprávnených očakávaní budúcich výnosov a využívania zariadenia. Informácie o takýchto zárukách sa uverejnia v opise servisného zariadenia.
   Článok 14
   Sťažnosti
   Ak sa žiadateľ sťažuje regulačnému orgánu podľa článku 13 ods. 5 smernice 2012/34/EÚ, regulačný orgán pri posudzovaní vplyvu akéhokoľvek rozhodnutia o udelení primeranej časti kapacity žiadateľovi zohľadní aspoň tieto prvky, ak sú relevantné:

               —

               zmluvné záväzky a použiteľnosť obchodných modelov iných používateľov dotknutého servisného zariadenia,

               —

               celkový objem kapacity servisného zariadenia už pridelenej iným dotknutým používateľom,

               —

               investície iných dotknutých používateľov do zariadenia,

               —

               dostupnosť reálnych alternatív na naplnenie potrieb iných dotknutých používateľov, v prípade medzinárodných vlakových spojov vrátane alternatív v iných členských štátoch,

               —

               použiteľnosť obchodného modelu prevádzkovateľa daného servisného zariadenia,

               —

               prístupové práva k spojovacej infraštruktúre.

         Článok 15
   Nepoužívané zariadenia
   1.   Servisné zariadenia uvedené v bode 2 prílohy II k smernici 2012/34/EÚ, ktoré sa nepoužívali aspoň dva po sebe nasledujúce roky, sa ponúknu na vyjadrenie záujmu a prenájom. Informácie o nepoužívaných zariadeniach sa zverejnia v súlade s článkom 5.
   2.   Dvojročné obdobie uvedené v odseku 1 sa začína dňom nasledujúcim po dátume, keď sa v danom servisnom zariadení naposledy poskytla služba týkajúca sa železničnej dopravy.
   3.   Žiadateľ, ktorý má záujem o používanie servisného zariadenia uvedeného v bode 2 prílohy II k smernici 2012/34/EÚ, ktoré sa aspoň dva po sebe nasledujúce roky nepoužívalo, písomne vyjadrí svoj záujem prevádzkovateľovi dotknutého zariadenia a informuje o tom regulačný orgán. V tomto vyjadrení záujmu sa preukážu potreby daného železničného podniku. Prevádzkovateľ servisného zariadenia sa môže rozhodnúť obnoviť prevádzku tak, aby naplnil preukázané potreby železničného podniku.
   4.   Ak vlastník servisného zariadenia dané zariadenie neprevádzkuje, prevádzkovateľ zariadenia informuje vlastníka o vyjadrení záujmu do 10 dní od jeho prijatia. Vlastník zariadenia uverejní inzerát, že celé zariadenie alebo jeho časť je k dispozícii na prenájom, pokiaľ sa prevádzkovateľ servisného zariadenia nerozhodol obnoviť prevádzku po vyjadrení záujmu.
   5.   Pred takýmto uverejnením môže vlastník servisného zariadenia povoliť prevádzkovateľovi servisného zariadenia predložiť pripomienky k danému uverejneniu do štyroch týždňov. Prevádzkovateľ môže voči uverejneniu namietať, ak predloží doklady o tom, že prebieha rekonverzia, ktorá sa začala pred vyjadrením záujmu.
   6.   Vlastník musí o procese rekonverzie informovať regulačný orgán, ktorý si môže od prevádzkovateľa vyžiadať dokumenty na posúdenie hodnovernosti.
   Ak posúdenie dopadne neuspokojivo, regulačný orgán vyžiada uverejnenie inzerátu na prevádzku celého zariadenia alebo jeho časti na prenájom.
   7.   Bez toho, aby boli dotknuté platné pravidlá verejného obstarávania, vlastník servisného zariadenia uvedeného v bode 2 prílohy II k smernici 2012/34/EÚ uverejní na svojom webovom portáli oznámenie o prenájme daného servisného zariadenia a informuje o ňom regulačný orgán a manažéra infraštruktúry, na ktorého sieť je zariadenie napojené. Oznámenie musí zahŕňať všetky potrebné informácie umožňujúce podnikom, ktoré majú záujem, predložiť ponuku na prevzatie prevádzky celého zariadenia alebo jeho časti. Tieto informácie musia zahŕňať najmä:

               a)

               podrobnosti o výberovom konaní, ktoré musí byť transparentné, nediskriminačné a musí zohľadňovať cieľ zaistenia optimálneho efektívneho využitia kapacity daného zariadenia;

               b)

               výberové kritériá;

               c)

               hlavné charakteristiky technického vybavenia servisného zariadenia;

               d)

               adresu a lehotu na predkladanie ponúk, ktorá musí byť aspoň 30 dní od uverejnenia oznámenia.

         8.   Dotknutý manažér infraštruktúry zároveň na svojom webovom portáli uverejní informácie uvedené v odseku 7.
   9.   Bez toho, aby boli dotknuté platné pravidlá verejného obstarávania, vlastník servisného zariadenia uvedeného v bode 2 prílohy II k smernici 2012/34/EÚ vyberie úspešného uchádzača a bez zbytočného odkladu mu predloží primeranú ponuku.
   10.   Členské štáty môžu uplatniť existujúce postupy regulačnej kontroly vyraďovania servisných zariadení z prevádzky. V takom prípade môže regulačný orgán udeliť výnimky z uplatňovania ustanovení tohto článku.
   Článok 16
   Preskúmanie
   Komisia do 1. júna 2024 vyhodnotí uplatňovanie tohto nariadenia a na základe výsledku daného hodnotenia ho podľa potreby preskúma.
   Článok 17
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júna 2019.
   Článok 2 sa však uplatňuje od 1. januára 2019.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 32.

      (2)  Nariadenie Európskeho parlamentu a Rady (EÚ) 2017/352 z 15. februára 2017, ktorým sa stanovuje rámec pre poskytovanie prístavných služieb a spoločné pravidlá o finančnej transparentnosti prístavov (Ú. v. EÚ L 57, 3.3.2017, s. 1).

      (3)  Smernica Európskeho parlamentu a Rady (EÚ) 2016/798 z 11. mája 2016 o bezpečnosti železníc (Ú. v. EÚ L 138, 26.5.2016, s. 102).


title: Vykonávacie nariadenie Komisie (EÚ) 2018/96 z 9. januára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Oignon doux des Cévennes“ (CHOP)]

text:
               23.1.2018

               SK

               Úradný vestník Európskej únie

               L 17/10

         VYKONÁVACIE NARIADENIE KOMISIE (EÚ) 2018/96
   z 9. januára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Oignon doux des Cévennes“ (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Oignon doux des Cévennes“ zapísaného do registra na základe nariadenia Komisie (ES) č. 723/2008 (2) zmeneného nariadením Komisie (EÚ) č. 686/2013 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Oignon doux des Cévennes“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 723/2008 z 25. júla 2008, ktorým sa zapisujú niektoré názvy do Registra chránených označení pôvodu a chránených zemepisných označení [Afuega'l Pitu (CHOP), Mazapán de Toledo (CHZO), Agneau de Lozère (CHZO), Oignon doux des Cévennes (CHOP), Butelo de Vinhais alebo Bucho de Vinhais, alebo Chouriço de Ossos de Vinhais (CHZO), Chouriça Doce de Vinhais (CHZO)] (Ú. v. EÚ L 198, 26.7.2008, s. 28).

      (3)  Vykonávacie nariadenie Komisie (EÚ) č. 686/2013 zo 16. júla 2013, ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Oignon doux des Cévennes (CHOP)] (Ú. v. EÚ L 196, 19.7.2013, s. 4).

      (4)  Ú. v. EÚ C 294, 5.9.2017, s. 8.


title: Vykonávacie nariadenie Komisie (EÚ) 2018/166 z 2. februára 2018, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

text:
               3.2.2018

               SK

               Úradný vestník Európskej únie

               L 31/82

         VYKONÁVACIE NARIADENIE KOMISIE (EÚ) 2018/166
   z 2. februára 2018,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:

               (1)

               V prílohe V k nariadeniu (EÚ) 2016/44 je uvedený zoznam plavidiel, ktoré označil sankčný výbor Organizácie Spojených národov v súlade s bodom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Dané plavidlá podliehajú niekoľkým zákazom podľa nariadenia (EÚ) 2016/44 vrátane zákazu nakládky, prepravy alebo vykládky surovej ropy z Líbye a vstupu do prístavov na území Únie.

               (2)

               Výbor Bezpečnostnej rady Organizácie Spojených národov predĺžil 26. januára 2018 zaradenie plavidla LYNN S, na ktoré sa vzťahujú reštriktívne opatrenia, do zoznamu a príslušný záznam zmenil. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, by toto nariadenie malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha V k nariadeniu Rady (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. februára 2018

            Za Komisiu

            v mene predsedu

            riaditeľka Útvaru pre nástroje zahraničnej politiky

      (1)  Ú. v. EÚ L 206, 1.8.2015, s. 34.

      (2)  Ú. v. EÚ L 12, 19.1.2016, s. 1.

      PRÍLOHA
      Príloha V k nariadeniu Rady (EÚ) 2016/44 sa mení takto:
      Záznam:

                     „2.

                     Názov: Lynn S
                     Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 31. októbra 2017 toto označenie predĺžil a platí do 29. januára 2018, pokiaľ výbor jeho platnosť neukončí skôr podľa bodu 12 rezolúcie č. 2146. Vlajkový štát: Svätý Vincent a Grenadíny.

                        Doplňujúce informácie

                     Do zaradenia do zoznamu: 2. augusta 2017. IMO: 8706349. K 6. októbru 2017 sa plavidlo nachádzalo v pobrežných vodách Libanonu, odkiaľ vyplávalo západným smerom.“

      sa nahrádza takto:

                     „2.

                     Názov: Lynn S
                     Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 26. januára 2018 toto označenie predĺžil (predchádzajúce predĺženie platilo do 29. januára 2018) a platí do 28. apríla 2018, pokiaľ výbor jeho platnosť neukončí skôr podľa bodu 12 rezolúcie č. 2146. Vlajkový štát: Svätý Vincent a Grenadíny.

                        Doplňujúce informácie

                     Zaradené do zoznamu 2. augusta 2017. IMO: 8706349. K 6. októbru 2017 sa plavidlo nachádzalo v pobrežných vodách Libanonu, odkiaľ vyplávalo západným smerom.“


title: Vykonávacie nariadenie Komisie (EÚ) 2018/567 z 12. apríla 2018, ktorým sa otvára a ustanovuje správa dovozných colných kvót na párky a salámy a bravčové mäso s pôvodom na Islande (Text s významom pre EHP )

text:
               13.4.2018

               SK

               Úradný vestník Európskej únie

               L 95/11

         VYKONÁVACIE NARIADENIE KOMISIE (EÚ) 2018/567
   z 12. apríla 2018,
   ktorým sa otvára a ustanovuje správa dovozných colných kvót na párky a salámy a bravčové mäso s pôvodom na Islande
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) a b),
   keďže:

               (1)

               Nariadením Komisie (ES) č. 759/2007 (2) sa v Európskej únii stanovuje otvorenie ročných dovozných kvót na 100 ton klobás (podľa nomenklatúry „párky a salámy“) s pôvodom na Islande v zmysle Dohody vo forme výmeny listov medzi Európskou úniou a Islandom, ktorá bola prijatá rozhodnutím Rady 2007/138/ES (3).

               (2)

               Európska únia a Island podpísali 23. marca 2017 dohodu vo forme výmeny listov (ďalej len „nová dohoda“), ktorá sa týka dodatočných obchodných preferencií v prípade poľnohospodárskych výrobkov. Podpis novej dohody v mene Európskej únie bol schválený rozhodnutím Rady (EÚ) 2016/2087 (4) a jej uzatvorenie rozhodnutím Rady (EÚ) 2017/1913 (5).

               (3)

               V súlade s prílohou V k novej dohode Európska únia otvorí každý rok bezcolné kvóty na dovoz 500 ton bravčového mäsa s pôvodom na Islande.

               (4)

               Niektoré ustanovenia nariadenia (ES) č. 759/2007 by sa mali aktualizovať, preto je vhodné nahradiť dané nariadenie novým, ktorým by sa zároveň stanovilo otvorenie i správa novej kvóty vo výške 500 ton bravčového mäsa.

               (5)

               Podľa oboch dohôd sa majú colné kvóty otvárať každoročne a dovoz by sa preto mal riadiť kalendárnym rokom.

               (6)

               Colné kvóty by mala spravovať Komisia na základe chronológie dátumov prijatia colných vyhlásení na prepustenie tovaru do voľného obehu v súlade s pravidlami správy colných kvót, ktoré sú stanovené vo vykonávacom nariadení Komisie (EÚ) 2015/2447 (6).

               (7)

               V novej dohode je stanovené, že výrobky, na ktoré sa vzťahujú colné kvóty, musia spĺňať mutatis mutandis ustanovenia protokolu 3, ktoré sa týkajú vymedzenia pojmu „pôvodné výrobky“ a metód administratívnej spolupráce zmenených rozhodnutím č. 2/2005 Spoločného výboru ES – Island (7).

               (8)

               Nová dohoda by mala nadobudnúť účinnosť 1. mája 2018. Preto by sa toto nariadenie malo uplatňovať od rovnakého dátumu.

               (9)

               Nové kvóty týkajúce sa bravčového mäsa platné v roku 2018 podľa novej dohody by sa mali vypočítať na pomernom základe v závislosti od dátumu nadobudnutia jeho účinnosti.

               (10)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Colné kvóty Únie sa týmto otvárajú pre bravčové mäso uvádzané pod číselným znakom KN 0203 a párky a salámy uvádzané pod číselným znakom ex 1601 s pôvodom na Islande (ďalej len „colné kvóty“) podľa prílohy k tomuto nariadeniu.
   Colné kvóty sú otvorené od 1. januára do 31. decembra.
   Článok 2
   Colné kvóty uvedené v prílohe k tomuto nariadeniu sa spravujú v súlade s článkami 49 až 54 vykonávacieho nariadenia (EÚ) 2015/2447.
   Článok 3
   Protokol č. 3 k dohode medzi Európskym hospodárskym spoločenstvom a Islandom, ktorý sa týka vymedzenia pojmu „pôvodné výrobky“ a metód administratívnej spolupráce zmenených rozhodnutím č. 2/2005 Spoločného výboru ES – Island, sa uplatňuje mutatis mutandis na výrobky uvedené v prílohe k tomuto nariadeniu.
   Článok 4
   Nariadenie (ES) č. 759/2007 sa zrušuje.
   Článok 5
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. mája 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 759/2007 z 29. júna 2007, ktorým sa otvára a ustanovuje správa dovozných colných kvót pre klobásy s pôvodom na Islande (Ú. v. EÚ L 172, 30.6.2007, s. 48).

      (3)  Rozhodnutie Rady 2007/138/ES z 22. februára 2007 o uzavretí Dohody vo forme výmeny listov medzi Európskym spoločenstvom a Islandskou republikou o dodatočných preferenciách v obchode s poľnohospodárskymi výrobkami na základe článku 19 Dohody o Európskom hospodárskom priestore (Ú. v. EÚ L 61, 28.2.2007, s. 28).

      (4)  Rozhodnutie Rady (EÚ) 2016/2087 zo 14. novembra 2016 o podpise dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch v mene Európskej únie (Ú. v. EÚ L 324, 30.11.2016, s. 1).

      (5)  Rozhodnutie Rady (EÚ) 2017/1913 z 9. októbra 2017 o uzavretí dohody vo forme výmeny listov medzi Európskou úniou a Islandom týkajúcej sa dodatočných obchodných preferencií pri poľnohospodárskych výrobkoch (Ú. v. EÚ L 274, 24.10.2017, s. 57).

      (6)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

      (7)  Rozhodnutie Spoločného výboru ES – Island č. 2/2005 z 22. decembra 2005, ktorým sa mení a dopĺňa protokol č. 3 k dohode týkajúci sa vymedzenia pojmu pôvodné výrobky a metód administratívnej spolupráce (Ú. v. EÚ L 131, 18.5.2006, s. 1).

      PRÍLOHA

                  Poradové číslo

                  Číselné znaky KN

                  Opis

                  Ročné množstvo
                  (v tonách čistej hmotnosti)

                  Colná sadzba v rámci kvóty

                  09.0832

                  ex 1601 00 10
                  1601 00 91
                  ex 1601 00 99

                  párky a salámy

                  100

                  0

                  09.0831

                  0203

                  mäso zo svíň, čerstvé, chladené alebo mrazené

                  od 1.5.2018 do 31.12.2018:
                  167
                  za každý kalendárny rok od 1.1.2019:
                  500

                  0


title: Vykonávacie nariadenie Komisie (EÚ) 2018/578 z 13. apríla 2018, ktorým sa mení nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi

text:
               17.4.2018

               SK

               Úradný vestník Európskej únie

               L 97/1

         VYKONÁVACIE NARIADENIE KOMISIE (EÚ) 2018/578
   z 13. apríla 2018,
   ktorým sa mení nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä na jeho článok 20,
   keďže:

               (1)

               V prílohe II k nariadeniu (ES) č. 2368/2002 sa uvádza zoznam účastníkov certifikačnej schémy Kimberleyského procesu a ich náležite určené príslušné orgány.

               (2)

               Adresy príslušných orgánov viacerých účastníkov Kimberleyského procesu si vyžadujú aktualizáciu.

               (3)

               Na plenárnom zasadnutí Kimberleyského procesu v novembri 2016 bolo okrem iného schválené opätovné prijatie Venezuely do certifikačnej schémy Kimberleyského procesu. Toto rozhodnutie nadväzuje na výsledok písomného postupu a umožňuje Venezuele obnoviť vývoz neopracovaných diamantov.

               (4)

               Príloha II k nariadeniu (ES) č. 2368/2002 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha II k nariadeniu (ES) č. 2368/2002 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. apríla 2018

            Za Komisiu

            v mene predsedu

         Federica MOGHERINI

            podpredsedníčka

      (1)  Ú. v. ES L 358, 31.12.2002, s. 28.

      PRÍLOHA
      „
            PRÍLOHA II

               Zoznam účastníkov certifikačnej schémy Kimberleyského procesu a ich náležite určené príslušné orgány uvedené v článkoch 2, 3, 8, 9, 12, 17, 18, 19 a 20

                        ANGOLA

                        Ministry of Geology and Mines

                        Predio Geominas, 2° Andar C.P # 1260

                        Luanda

                        Angola

                        ARMÉNSKO

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                        AUSTRÁLIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                        BANGLADÉŠ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        BIELORUSKO

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                        BOTSWANA

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        BRAZÍLIA

                        Ministry of Mines & Energy

                        Esplanada dos Ministérios, Bloco ‘U’, 4o andar

                        70065, 900 Brasilia, DF

                        Brazil

                        KAMBODŽA

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodia

                        KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street P.O.

                        BP 35601 Yaounde

                        Cameroon

                        KANADA

                        Medzinárodné záležitosti:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        Všeobecné otázky týkajúce sa prírodných zdrojov Kanady:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        STREDOAFRICKÁ REPUBLIKA

                        Secrétariat permanent du processus de Kimberley

                        BP: 26 Bangui

                        Central African Republic

                        ČÍNSKA ĽUDOVÁ REPUBLIKA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        People's Republic of China

                        POBREŽIE SLONOVINY

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                        HONGKONG, osobitná administratívna oblasť Čínskej ľudovej republiky

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hongkong

                        China

                        KONŽSKÁ DEMOKRATICKÁ REPUBLIKA

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                        KONŽSKÁ REPUBLIKA

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                        EURÓPSKA ÚNIA

                        European Commission

                        Service for Foreign Policy Instruments

                        Office EEAS 03/330

                        B-1049 Bruxelles/Brussel

                        Belgium

                        GHANA

                        Ministry of Lands and Natural Resources

                        Accra P.O. Box M 212

                        Ghana

                        GUINEA

                        Ministry of Mines and Geology

                        Boulevard du Commerce – BP 295

                        Quartier Almamya / Commune de Kaloum

                        Conakry

                        Guinea

                        GUAYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        INDIA

                        Government of India, Ministry of Commerce & Industry

                        Udyog Bhawan

                        New Delhi 110 011

                        India

                        INDONÉZIA

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                        IZRAEL

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        JAPONSKO

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                        KAZACHSTAN

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republic of Kazakhstan

                        KÓREJSKÁ REPUBLIKA

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        LAOSKÁ ĽUDOVODEMOKRATICKÁ REPUBLIKA

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        LIBANON

                        Ministry of Economy and Trade

                        Lazariah Building

                        Down Town

                        Beirut

                        Lebanon

                        LESOTHO

                        Department of Mines

                        Ministry of Mining

                        Corner Constitution and Parliament Road P.O.

                        P.O. Box 750

                        Maseru 100

                        Lesotho

                        LIBÉRIA

                        Government Diamond Office

                        Ministry of Lands, Mines and Energy

                        Capitol Hill P.O.

                        Box 10-9024

                        1000 Monrovia 10

                        Liberia

                        MALAJZIA

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        République du Mali

                        MAURÍCIUS

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        MEXIKO

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        NAMÍBIA

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        NOVÝ ZÉLAND

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        NÓRSKO

                        Ministry of Foreign Affairs

                        Legal Department

                        Box 8114 Dep

                        0032 Oslo, Norway

                        PANAMA

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republic of Panama

                        RUSKÁ FEDERÁCIA

                        Medzinárodné záležitosti:

                        Ministry of Finance

                        9, Ilyinka Street

                        109097 Moscow

                        Russia

                        Úrad pre dovoz a vývoz:

                        Gokhran of Russia

                        14, 1812 Goda St.

                        121170 Moscow

                        Russia

                        SIERRA LEONE

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        SINGAPUR

                        Ministry of Trade and Industry

                        100 High Street

                        #09-01, The Treasury

                        Singapore 179434

                        JUHOAFRICKÁ REPUBLIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                        SRÍ LANKA

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        SVAZIJSKO

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing),Somhlolo Road, Mbabane

                        Swaziland

                        ŠVAJČIARSKO

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                        TAIWAN, PENGHU, KINMEN A MATSU, SAMOSTATNÉ COLNÉ ÚZEMIE

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        TANZÁNIA

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        THAJSKO

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        TOGO

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        TURECKO

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Turkey

                        Úrad pre dovoz a vývoz:

                        Istanbul Gold Exchange / Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Turkey

                        UKRAJINA

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                        SPOJENÉ ARABSKÉ EMIRÁTY

                        U.A.E. Kimberley Process Office

                        Dubai Multi Commodities Centre

                        Dubai Airport Free Zone

                        Emirates Security Building

                        Block B, 2nd Floor, Office # 20 P.O.

                        P.O. Box 48800

                        Dubai

                        United Arab Emirates

                        SPOJENÉ ŠTÁTY AMERICKÉ

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520 United States of America

                        VENEZUELA

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        VIETNAM

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        ZIMBABWE

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  “


title: Vykonávacie nariadenie Komisie (EÚ) 2018/878 z 18. júna 2018, ktorým sa prijíma zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 2 a 3 delegovaného nariadenia (EÚ) 2018/772 o uplatňovaní preventívnych zdravotných opatrení na kontrolu infekcie parazitom Echinococcus multilocularis u psov (Text s významom pre EHP)

text:
               19.6.2018

               SK

               Úradný vestník Európskej únie

               L 155/1

         VYKONÁVACIE NARIADENIE KOMISIE (EÚ) 2018/878
   z 18. júna 2018,
   ktorým sa prijíma zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 2 a 3 delegovaného nariadenia (EÚ) 2018/772 o uplatňovaní preventívnych zdravotných opatrení na kontrolu infekcie parazitom Echinococcus multilocularis u psov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (1), a najmä na jeho článok 20,
   keďže:

               (1)

               V nariadení (EÚ) č. 576/2013 sa stanovujú pravidlá, ktoré sa uplatňujú na nekomerčné premiestňovanie psov, mačiek a fretiek do členských štátov. V článku 19 sa konkrétne stanovuje uplatňovanie preventívnych zdravotných opatrení na zabezpečenie kontroly chorôb a infekcií iných ako besnota, ktoré by sa mohli šíriť v dôsledku premiestňovania uvedených zvierat.

               (2)

               V článku 19 nariadenia (EÚ) č. 576/2013 sa stanovuje aj prijatie pravidiel kategorizácie členských štátov alebo ich častí v závislosti od zdravotného stavu zvierat a ich systémov dohľadu a oznamovania v súvislosti s určitými chorobami a infekciami inými ako besnota. Členské štáty alebo ich časti, ktoré spĺňajú uvedené pravidlá kategorizácie, môžu byť zaradené do zoznamu, ktorý sa prijme podľa článku 20 uvedeného nariadenia.

               (3)

               Komisia prijala podľa článku 19 ods. 1 nariadenia (EÚ) č. 576/2013 delegované nariadenie (EÚ) 2018/772 (2), ktorým sa schvaľuje uplatňovanie preventívnych zdravotných opatrení na kontrolu infekcie parazitom Echinococcus multilocularis u psov, ktorým sa stanovujú pravidlá kategorizácie členských štátov alebo ich častí, pokiaľ ide o uvedenú infekciu, a ktorým sa zriaďujú podmienky, ktoré musia členské štáty spĺňať, aby mohli naďalej uplatňovať uvedené preventívne zdravotné opatrenia.

               (4)

               Pravidlá kategorizácie stanovené v delegovanom nariadení (EÚ) 2018/772 obsahujú podmienky, ktoré členské štáty musia spĺňať, aby mohli preukázať, že buď sa na ich celom území nenachádzajú líšky obyčajné, alebo ak sa na ich celom území alebo v časti ich územia vyskytujú voľne žijúce konečné hostiteľské zvieratá, ktoré by mohli pôsobiť ako hostiteľ parazita Echinococcus multilocularis, že sa u uvedených zvierat nezaznamenal žiaden výskyt infekcie parazitom Echinococcus multilocularis. Členské štáty alebo ich časti uvedené v zozname podľa článku 20 nariadenia (EÚ) č. 576/2013, ktoré spĺňajú uvedené pravidlá kategorizácie, majú právo uplatňovať preventívne zdravotné opatrenia špecifikované v delegovanom nariadení (EÚ) 2018/772.

               (5)

               Cieľom delegovaného nariadenia (EÚ) 2018/772 je nahradiť delegované nariadenie Komisie (EÚ) č. 1152/2011 (3), ktoré obsahuje podobné preventívne zdravotné opatrenia na kontrolu infekcie parazitom Echinococcus multilocularis u psov a ktoré uvádza Fínsko, Írsko, Maltu a Spojené kráľovstvo v zozname členských štátov, ktoré majú právo uplatňovať uvedené opatrenia. Fínsko, Írsko, Malta a Spojené kráľovstvo majú naďalej právo uplatňovať uvedené preventívne zdravotné opatrenia v súlade s podmienkami stanovenými v delegovanom nariadení (EÚ) č. 1152/2011 na základe nepretržitého dôkazu neprítomnosti parazitu Echinococcus multilocularis vo svojich voľne žijúcich konečných hostiteľských populáciách alebo v prípade Malty na základe dôkazu, že na ostrove neexistuje žiadna vhodná voľne žijúca konečná hostiteľská populácia a že parazit Echinococcus multilocularis nebol nikdy zaznamenaný u domácich konečných hostiteľských zvierat.

               (6)

               Líška obyčajná je klasifikovaná ako druh, ktorý sa nevyskytuje v žiadnej časti Malty podľa Medzinárodnej únie na ochranu prírody. Na základe tejto skutočnosti a na základe dôkazu uvedeného v odôvodnení 5 sa Malta považuje za krajinu, ktorá na celom svojom území spĺňa pravidlá kategorizácie stanovené v článku 2 ods. 2 delegovaného nariadenia (EÚ) 2018/772. Malta by sa preto mala uviesť v zozname ako krajina, ktorá na celom svojom území spĺňa uvedené pravidlá kategorizácie.

               (7)

               Voľne žijúca konečná hostiteľská populácia, ktorá by mohla pôsobiť ako hostiteľ parazita Echinococcus multilocularis, konkrétne populácia líšky obyčajnej, sa vyskytuje na celom území Fínska, Írska a Spojeného kráľovstva. Všetky tri členské štáty zaviedli od 1. januára 2012 programy dohľadu zamerané na príslušný patogén v populáciách líšky obyčajnej v súlade s požiadavkami delegovaného nariadenia (EÚ) č. 1152/2011, a ani v jednom prípade sa výskyt infekcie parazitom Echinococcus multilocularis v uvedených populáciách nezaznamenal. Akýkoľvek výskyt infekcie sa povinne oznamuje podľa vnútroštátnych právnych predpisov. Fínsko, Írsko a Spojené kráľovstvo sa preto považujú za krajiny, ktoré na celom svojom území spĺňajú pravidlá kategorizácie stanovené v článku 2 ods. 3 delegovaného nariadenia (EÚ) 2018/772. Fínsko, Írsko a Spojené kráľovstvo by sa preto mali uviesť v zozname ako krajiny, ktoré na celom svojom území spĺňajú uvedené pravidlá kategorizácie.

               (8)

               Delegovaným nariadením (EÚ) 2018/772 sa zrušuje delegované nariadenie (EÚ) č. 1152/2011 s účinnosťou od 1. júla 2018. S cieľom zabrániť akémukoľvek prerušeniu uplatňovania preventívnych zdravotných opatrení, pokiaľ ide o psy vstupujúce do Fínska, Írska, na Maltu a do Spojeného kráľovstva, by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie a malo by sa uplatňovať od 1. júla 2018.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zoznam členských štátov, ktoré na celom svojom území spĺňajú pravidlá kategorizácie stanovené v článku 2 ods. 2 delegovaného nariadenia (EÚ) 2018/772, sa uvádza v časti 1 prílohy k tomuto nariadeniu.
   Článok 2
   Zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 3 delegovaného nariadenia (EÚ) 2018/772, sa uvádza v časti 2 prílohy k tomuto nariadeniu.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júna 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 178, 28.6.2013, s. 1.

      (2)  Delegované nariadenie Komisie (EÚ) 2018/772 z 21. novembra 2017 [C(2017) 7619 opravené C(2018) 1516], ktorým sa dopĺňa nariadenie Európskeho parlamentu a Rady (EÚ) č. 576/2013, pokiaľ ide o preventívne zdravotné opatrenia na kontrolu infekcie Echinococcus multilocularis u psov, a ktorým sa zrušuje delegované nariadenie (EÚ) č. 1152/2011 (Ú. v. EÚ L 130, 28.5.2018, s. 1).

      (3)  Delegované nariadenie Komisie (EÚ) č. 1152/2011 zo 14. júla 2011, ktorým sa dopĺňa nariadenie Európskeho parlamentu a Rady (ES) č. 998/2003, pokiaľ ide o preventívne zdravotné opatrenia na kontrolu infekcie Echinococcus multilocularis u psov (Ú. v. EÚ L 296, 15.11.2011, s. 6).

      PRÍLOHA
      ČASŤ 1
      Zoznam členských štátov, ktoré na celom svojom území spĺňajú pravidlá kategorizácie stanovené v článku 2 ods. 2 delegovaného nariadenia (EÚ) 2018/772

                  Kód krajiny ISO

                  Členský štát

                  MT

                  ΜΑLTA

            ČASŤ 2
      Zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 3 delegovaného nariadenia (EÚ) 2018/772

                  Kód krajiny ISO

                  Členský štát

                  Celé územie/časti územia

                  FI

                  FÍNSKO

                  celé územie

                  GB

                  SPOJENÉ KRÁĽOVSTVO

                  celé územie

                  IE

                  ÍRSKO

                  celé územie


title: Vykonávacie nariadenie Komisie (EÚ) 2018/979 z 11. júla 2018, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
               12.7.2018

               SK

               Úradný vestník Európskej únie

               L 176/7

         VYKONÁVACIE NARIADENIE KOMISIE (EÚ) 2018/979
   z 11. júla 2018,
   ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
   keďže:

               (1)

               V prílohe III k nariadeniu (ES) č. 1210/2003 sa uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

               (2)

               Dňa 5. júla 2018 sankčný výbor Bezpečnostnej rady OSN rozhodol o vypustení jedného záznamu zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

               (3)

               Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2018

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 169, 8.7.2003, s. 6.

      PRÍLOHA
      V prílohe III k nariadeniu (ES) č. 1210/2003 sa vypúšťa tento záznam:

                     „44.

                     GENERAL ESTABLISHMENT FOR GRAIN TRADING (alias a) GRAIN BOARD OF IRAQ; b) STATE ORGANIZATION OF GRAIN). Adresy: a) P.O. Box 329, Bab Al Mouadham-Midan, Baghdad, Iraq; b) P.O. Box 2261, Allque, Irkheta, Karada Al-Shakira, Baghdad, Iraq.“